Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
11 päivää kestänyt aseellinen taistelu -
Israelin ja Gazaa hallinnoivan Hamas-järjestön välillä päättyi -
Yhdysvaltojen ja Egyptin välittämään aselepoon, ei siis rauhaan.
Välittömästi sen jälkeen alkoivat voitonjuhlat sekä Gazan kaistalla -
että Jerusalemin ja Länsirannan palestiinalaisten keskuudessa.
Monelle tarkkailijalle jäi kuitenkin epäselväksi, miksi voittoa juhlittiin, -
sillä ainakaan sodan lopputuloksen kannalta Hamasilla ei ollut -
muuta syytä juhlia voittoa, kuin se, että sota vihdoinkin loppui.
Vahvistamattomien lähteiden mukaan Gazassa sai surmansa -
noin 250 ihmistä, joista Israelin armeijan mukaan -
Hamasin taistelijoita oli ainakin kaksisataa.
Eri tavoin loukkaantuneita on arviolta noin 2000.
Siviiliuhreilta ei myöskään vältytty, sillä Hamas oli tapansa mukaan -
sijoittanut tukikohtiaan aivan siviili- asuntojen välittömään läheisyyteen.
Siksi useita siviilejä menehtyi pommituksissa ja -
useat tuhannet ihmiset ovat menet- täneet kotinsa niiden seurauksena.
Siviiliuhrien menetysten ohella pahimmin kärsi kuitenkin -
Hamasin sotilaallinen infrastruktuuri, sillä vuoden 2014 sodasta lähtien -
Hamas oli rakentanut satoja kilometrejä pitkän -
maanalaisen tunneliverkoston syvälle Gazan eri kaupunkien alle.
Israelin armeija oli saanut käsiinsä tunneliverkoston piirustukset ja -
tuhosi eri iskuilla hieman yli sata kilometriä noista tunneleita, -
joista merkittävä osa oli kaivettu alittamaan -
Israelin ja Gazan alueen rajat.
Tunneliverkoston rakentaminen on maksanut satoja miljoonia dollareita
ja rahat ovat tulleet länsimaisilta lahjoittajilta ja instituutioilta -
hyväntekeväisyystarkoituksiin. Niillä rahoilla olisi voinut rakentaa -
kymmeniä kouluja, terveyskeskuksia, päiväkoteja ja sairaaloita.
Sen sijaan Hamas on käyttänyt ne omiin sotilaallisiin tarkoituksiinsa.
Kaikkiaan Israelin armeija tuhosi noin 1600 Hamasin ja -
Islamilaisen Jihadin tukikohtaa.
Gazasta puolestaan ammuttiin Israeliin 4340 ohjusta tai rakettia, -
niistä Israelin Iron Dome ampui alas noin 90 prosenttia, -
640 räjähti jo Gazan alueella, -
joten vain 2 prosenttia räjähti Israelin valtion sisäpuolella.
Aselevon alkaminen ei kuitenkaan sopinut Iranille, -
sillä maan Vallankumouskaartin johtaja kenraali Hossein Salami -
vaati julkisessa tv-puheessa sekä Hamasia, Islamilaista Jihadia, -
että Jerusalemin ja Länsirannan palestiinalaisia jatkamaan taistelua -
viimeiseen mieheen ja veripisaraan saakka.
Samaan vaatimukseen yhtyi myös Hamasin poliittinen johtaja, -
Qatarin emiirikunnasta käsin järjestöä etänä johtava Khaleed Meshaal.
Israelin menetykset jäivät vain 12 kuolleeseen ja -
muutamaan kymmeneen loukkaantumiseen, -
kiitos tehokkaan ilmapuolustuksen. Iron Dome, Rautakupoli järjestelmää
tullaan jatkossa kehittämään vielä tehokkaammaksi.
Israelin hallitus ja puolustusministeriö ilmoittivat, että tästä eteenpäin -
heillä on nollatoleranssi Hamasin ja islamilaisen Jihadin suhteen.
Mikä tahansa aggressio Gazasta tai mistä tahansa muualta -
Israelin rajojen ulkopuolelta, johtaa armeijan täydelliseen ja
maksimaaliseen vastaiskuun aivan välittömästi.
Viesti oli tarkoitettu myös Libanonissa toimivalle Hizbollahille -
sekä Syyrian puolella oleville Iranin vallankumouskaartin joukoille.
Hamas puolestaan ilmoitti olevansa sormi liipaisimella, -
mikäli Israel jatkaa Sheikh Jarrahin asukkaiden häätötoimenpiteitä -
tai uhkaa muutoin Jerusalemin Temppelivuoren islamilaista pyhyyttä.
Viikko sitten Israelin ilmavoimat ampui alas Syyrian puolelta -
Israeliin lähetetyn ns. itsemurha droonin, -
eli miehittämättömän lennokin, joka oli varistettu tehokkaalla pommilla.
Pommi tehtiin vaarattomaksi armeijan pioneerien toimesta.
Se tunnistettiin kuitenkin iranilaisvalmisteiseksi, -
ja viime viikon vaihteessa Iranissa, maan kyseisiä drooneja valmistavassa
tehtaassa tapahtui valtava räjähdys, joka vaurioitti tehdasta niin pahoin, -
että sen toiminta keskeytyy useiksi kuukausiksi.
Kuolonuhreista ei mainita, useista loukkaantuneista kylläkin, -
ja Iran on tapansa mukaan syyttänyt siitä Israelia, -
joka ei ole kommentoinut tapahtumaa, ei edes pahoitellut sitä.
Israelin sisäpoliittinen tilanne ei ota selkiintyäkseen, -
ei ainakaan vielä tätä uutiskatsausta laadittaessa.
Neuvottelut keskeytyivät Gazan konfliktin aikana, ja samalla -
Naftali Bennett totesi, että yhteistyö Muslimiveljeskuntaa edustavan -
Raam arabipuolueen kanssa on täysin mahdoton.
Bennett ilmoittikin kannattavansa jälleen Benjamin Netanjahun -
oikeistoliittoumaa, hypäten pois Jair lapidin -
keskusta-vasemmistolaisesta kelkasta.
Netanjahu tarjosikin Bennettille pääministerin kierrätystä -
ja useita tärkeitä ministeripaikkoja.
Takinkäännöt Bennettin kohdalla eivät kuitenkaan päättyneet,
vaan aselevon jälkeen, hän ilmoittikin neuvottelevansa jälleen -
Lapidin kanssa yhteishallituksen muodostamisesta, mainiten syyksi, -
sekin jälleen kerran, että maa välttyisi viidensiltä vaaleilta.
Aselevon jälkeiset gallupit osoittavat kuitenkin äänestäjien reagoineen -
välittömästi näihin toistuviin takinkääntämisiin, -
sillä Bennettin Jamina puolue olisi menettämässä nyt mahdollisesti -
käytävissä vaaleissa useita paikkoja, -
kun taas Netanjahun Likud ryhmä vahvistuisi entisestään.
Mikäli Jair Lapid epäonnistuu hallituksen muodostamisessa, -
niin mandaatti siirtyy suoraan parlamentille, jolla on jälleen samat -
kolme viikkoa aikaa etsiä keskuudestaan pääministeriehdokas,
joka saa taakseen yksinkertaisen enemmistön.
Mikäli parlamenttikin epäonnistuu, edessä ovat viidennet vaalit.
Israelin sisäpoliittisissa kuvioissa on, hallitusneuvottelujen ohella, -
käymässä toinenkin merkittävä muutostapahtuma.
Kesäkuun 2. päivänä maassa tullaan käymään myös presidentinvaalit, -
sillä nykyisen presidentin virka-kausi päättyy 9. kesäkuuta -
ja tuolloin pitää uusi presidentti olla jo valittuna.
Presidentinvaaleja ei maassa käydä kansanäänestys periaatteella, -
vaan maan parlamentti Knesset, valitsee yksinkertaisella enemmistöllä
uuden presidentin seitsemän vuotta kestävälle virkakaudelle.
Ennen kuin kukaan voi ilmoittautua presidentti ehdokkaaksi, -
hänen täytyy saada taakseen vähin- tään 10 parlamentin jäsenen nimet.
Tällä hetkellä vain Juutalaistoimisto JA:n, eli Jewish Agencyn -
puheenjohtaja Isaac Herzogilla on vaadittava tuki takanaan.
Israelissa presidentillä ei ole kuitenkaan parlamentaarista valtaa,
pääasiassa vain edustuksellista, mutta tärkeimpänä kuitenkin -
hallitusneuvottelijan mandaatin myöntäminen.
Yli vuoden kestäneet koronapandemia rajoitukset poistuva
israelilaisten arkielämästä lähes kokonaan 1.6. alkaen.
Maskipakko poistuu ulkotiloista, mutta on voimassa joissakin sisätiloissa.
Myöskään niin sanottua Vihreää Passia ei enää tarvita, ja -
kokoontumisrajoitukset lievennetään lähes pandemiaa edeltäville tasoille.
Maan 9 miljoonan israelilaisen keskuudessa tehtyjen -
koronatestausten tulos on ollut jo pitkään joko nollassa -
tai vain muutamissa tapauksissa.
Sama laskeva trendi on ollut myös kuolonuhrien määrässä.
Massiivinen ja tehokas rokotuskampanja on ollut suoraan -
verrattavissa sekä tartuntojen laskuun että rokotusten määrään, -
jossa Israel on pitänyt kärkisijaa aivan ylivoimaisesti -
koko maailman mittakaavassakin katsoen.
Maan kansalaisia kehotetaan kuitenkin välttämään matkustamista -
maihin, joissa pandemian hallinta ei ole vielä täysin kunnossa.
Näin Jerusalem uutiset tällä kertaa. Muistathan edelleen rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola